
TOFTVEIEN BARNEHAGE
Toftveien barnehage ligger i Hamna sør. Barnehagen har tre avdelinger med til sammen 39 heldags plasser for barn i alderen 0-6 år. Barnehagen eies og drives av foreldrene som et samvirkeforetak. Barnehagen ligger fint til, med utsikt over Hamna, og med nærhet til naturen.
Vi søker:
· ASSISTENT i midlertidig 20 % stilling fra 26.9.2026 til 31.7.2027. 

Stillingen er en prosjektstilling knyttet til Toppet bemanning i barnehagen. Stillingen kan kombineres med å være tilkallingsvikar i barnehagen.
Vi kan tilby en arbeidsplass hvor du får jobbe med barn i alle aldersgrupper. Du får mulighet for å påvirke hverdagen og barnehagens innhold sammen med trivelige kollegaer. Vi har et nært og godt samarbeid mellom avdelingene, med åpne dører og med felles aktiviteter på tvers. Du vil få mulighet for faglig og personlig utvikling gjennom kurs og veiledning. Vi har en arbeidsplass med raushet, mye humor og godt humør. 
Vi ser etter deg som:

Har mye omsorg å gi og som ser enkeltbarnet, men også alle barna i barnegruppa. Det å være aktiv og deltagende i barnehagehverdagen er viktig i den jobben som skal gjøres. Det er også viktig å kunne ta ansvar og være en tydelig voksen. Fleksibel, kreativ, engasjert og positiv er egenskaper som betyr mye hos oss. Om du liker utfordringer, ser løsninger, er samarbeidsvillig og har lyst til å jobbe i en spennende og givende barnehagehverdag, da er kanskje du den vi søker etter?
Arbeidsoppgaver for stillingene:

Jobbe for å gi barna en god arena for lek og læring og bidra til å skape et godt barnehagemiljø. Delta i planlegging, gjennomføring, vurdering og dokumentasjon av barnehagens innhold. Bidra til et godt samarbeid med foreldre og ansatte. 
For stillingene gjelder:

Søkere må være over 18 år. Relevant praksis fra arbeid med barn kan være fint, men er ikke et krav. Personlige egenskaper vil telle med ved vurdering av søkere. 

Andre opplysninger:
Barnehagen har tariffavtale gjennom PBL.
Skriftlig søknad med referanser og cv sendes på epost til:

dagligleder@toftveienbarnehage.no
Attester, vitnemål og tilfredsstillende politiattest må legges frem før tiltredelse. 

Informasjon om barnehagen finner du på www.toftveien.barnehage.no

Ønsker du flere opplysninger i forbindelse med stillingene, ta kontakt med daglig leder Anne-Marie Barosen, tlf. 93050310.
Søknadsfrist; 19.7.2026
Søknader vil bli vurdert fortløpende.
